gentaiscool/nusaparagraph_topic huggingface dataset:
Ri pappilajarak ta Bahasa Indonesia kelasak V kurikulum Merdeka Bab III (tallu) Ekspresi kaleng malo ri Hobi niak kagiatan antu tujuanna apparek carita ki caritangi hobita. Parallu na anne kagitanga pappilajaraka anne antumi ammalo kegiatan presentasi / accarita, ananak murid ka kulle ak bage carita hobi na mae ri agang agang na ri sikola. Hobi nisabbuk kagiatan antu na parekki sanna kamae katte ki punnai minat siagang samangak lalang maloi anne. Punna ki lalangi hobi ta, biasa tena ni sakringi ammalo wattua lintak kah apa ni pareka tojeng tojeng ki lalangi siagang na pareki sannang ni sakring. Jari teaki sirik sirik caritangi hobi ta.

Topic: leisures
Nakke ku dukungi Chelsea FC wattu ku inji jaman Sekolah dasarak isseng kana taung siyapa anjo jelasak na Zola akkarena inji rinjo. Terima kasih mae ri Almarhum bapak ku antu sannak hobi na cinik cinik pertandingan sepak bola ri layarak na televisi ta anjo ri wattu senggang na siagang daeng burakne ku antu sannak na gila sekre klub italia seri A antu areng na Juventus anjo punna allo sabtu ii nontongi ri Planet Football ri RCTI anjo wattua. Ehh Burakne ku todong nakke na ngai Juventus hahaha. Ammoterek mae ri klub favorit ku nakke pakarammula ku inji caddi. Singkat cerita na doa ku nakke ni jawab ki ri taung 2013.

Topic: sports
Lompat tali atokah biasa yaa ni kana skipping antu mi salah sekre na cabang olahraga antu ni yakini efektif kulle na tambai tinggi na kaleng ta siagang napanaong battalak kaleng ta. Skipping antu ni kana sekre aktivitas ni pake na sekre tali antu ni katanni ammake rua limang nampa ni ayunkangi maloi ulung ta sanggeng na bangkeng ta sambil ki lompati anjo tali aa. Olahraga yaa anne sekre aa kulle na jaga kesehatan sekaligus na tambai kekuatan mae ri kaleng ta. Olahraga skipping anne todong tergolongi gampang kah kulle ni parek manna kamae siagang erok erok ta kapan erok ni parek. Niak beberapa cara siangang trik antu kulle ki coba praktekkan pareki anne lompat talia atokah skipping. 

Topic: sports
Seafood, iareka kaddokang battua ri tamparang iami injo istilah ri kanreang niallea battu ri tamparangan. Batena nia alle kulle nipekang, nijala, iareka niparakai. Inne kaddokang kamma iami injo juku, tude, sikuyu, doang, cumi-cumi, lobster. Na injo jukuka loe tongi rupa rupanna, kamma mi: katombo, sinrilik, juku eja, baronang, cepa, na maranna. Inne kanreang seafodka loe ni balukang ri warung warung ambania ri tamparang. Mingka nia tonja kulle ni ruppai ri ilalang ri kota iyya. Mingka memang biasai kajjalla ballinna, ka ilalang restoran lompoa. Loe tungai inne seafoodka, mingka loe tongi tau tena na cocok, apa pi pole punna doang na sikuyu. 

Topic: food & beverages
Biasa na jai na Robot industri ri pake ri lalang bidang produksi. Robot anjo se're alat mekanik kulle na pare tugas fisik ka, baji' ri pake ri pengawasang na kontrol tau ato ri pake ri program na le'baka ri definisikan la'bi riolo ri kacarade'kang buatang. Robot biasa na ri pake ri jamang battala, bahaya na jamang ri ulang-ulang na ra'masa. Ri pake na poe robot ka antama ri tangkasangi limbah beracunga, penjelajahan na rawa laut ka na luara angkasayya, pertambangan, jamang boya na tolong ato penyelamatang na ri pake a'boya tambang. Kamma-kamma ya anne Robot mulai mi antama ri pasara' na konsumen ri bidang hiburan, na alat balla tanggayya sikamma penyedot na debua, na pa'potong rumpu' ri balla.

Topic: technology
Kopi dalgona anjo minuman ri pare’ battu kopi instan ri campuri golla na je’ne bambang sikamma ngasengi isi na. Anjo campuranna ri goccangi anjari sikamma krim nampa rate na ri sareangi susu dinging kulle tong susu bambang. Kulle tongi ri sareang hiasan rate na kopi dalgona sikamma kopi instan, coklat, biskuit na le’ba ka ri tumbu kulle tongi ri sareang madu. A’pare kopi dalgona ri pare siagang kopi instan ji tena kulle punna kopi bu’bu. Ka anjo kopi bu’bu ka tena kulle na pare gantala anjo kopi dalgona, tena poe ku ngai kopi bu'bu ka ka pai' dudu kasia'na .Anjo kopi dalgona awala mula na battu ri Rajasthan, India. Anjo kota na memang terkenal jai kmacam-macam kopi na. 

Topic: food & beverages
Punna accarita seafood ki, kulle nikua tena lakbusukna. Nasabak loe dudu jenisna anne seafoodka nampa anu nyamang ngaseng. Niak todo’ gampang niguppa, niak todo’ sukkarak, anjo sukkaraka nassami iyya kakjalaki sikekdek ballinna. Mingka niak sekre seafood gampangji niguppa siagang libaji punna nipallui, tenaja poeng natinggi kalorina. Iaminjo doang, njari tea maki takbangkai punna loe tau nangai kanre-kanreang niaka doang ri lalanna. Punna accaritaki tentang kandunganna, doanga tena tonji nibetai kabajikanna siagang seafood maraenga. Loe nutrisina, bajiki untuk batang kalengta. Kandungang niaka lalang ri doanga iamintu protein, zat bassi, omega 3 siagang antioksidan astaxanthin bajika untuk ota’ siagang doke punna nikanre rutingi. Kamma anne batena nipilei doang berua, pastikangi bukkulengna cillak kinjai siagang tena niak karra’na. Tea laloki pilei doang niaka karra’na nasabak anjo tandana doanga sikekdek mami la botto’mi.

Topic: food & beverages
Golden Prawn Bengkonga anne restorang ri batamka takenal siagang tassungkei ri taung saribu sambilan ratu' sambilan pulo rua. Restoranga anne nia' ri tempa' maroaka. Anne tempatka maroaki ri battuangi turiska siagang tau lokalka angandre ri anne restoranga. Batam anne rikenalki surgana kanreang tamparanga, se'reanna anne restoranga ammalu'ku kapiting, doang siagang cumi. Kanreang tamparanga rinni namanjakangi bawana panikmat kanreang tamparanga. Ritambah baji'ki pacinikangna kullei narasakan pangalamang anganre kanreang tamparang cukuk nyamanga rinni. Anjari punna mae liburang ri Batam anne restoranga kullei anjari tujuan liburan panganreanga. Tenana hanya kanreang timboanga nia tong ri rampi'na restoranga wisata je'neka, gokart, ATV, siagang pa'balu oleh-oleh.

Topic: food & beverages
Anne sekrea kanrejawa kasiakna tekne, karring sikaligus lu’muki, manna nai kanrei anne kanrejawayya pasti langsungi bajik pakkasiakna. Anne kanrejawayya warnana perpaduangi hijau na kebo’, niak taburang kaluku lekbak paru’ rateanna. Bau’na khas ki paduanna pandanga siagang kaluku anjari keunikanna anne kanrejawa putu ayu. Maraengi siagang kanrejawa putu biasayya nibalukangri kamponga, kanrejawa putu ayu nipareki battu ri bahang singkammaya siagang kanrejawa bolu kukus. Mingka kaluku paru’na siagang pattambang gollana maraengi kanrejawa bolu kukuska. Batena apparek gampang tonji, nicampuruki rolo’ bayao, golla, ce’la siagang vanili nampa nikocoki, pantamakmi tarigu nampa niaduki. Pantamak tongi santang, pewarna kanre siagang pasta pandang, adukmi sanggenna taccampuruk bajik. Allei cetakang putu ayu, pataburki kaluku lekbak kukus ri paling rawanna. Tuang maki sekre sindok anjo adonanga sumpaeng nampa nikukuski 10-25 menit.

Topic: food & beverages
Wattu nganre ta siagang ngaseng ri jam istrhat ka punna anjama ki ri kantoro', kulleki makkala siagang ngaseng anjari kulle lan'nya' kasia' bosanga ri kalen ta ri bandingkang punna anjama ki ri balla. Salah se're faktor anjari jamang ri kantoro' anjari nyamang anjo ka niak na siagangan na ngaseng siagang agang jamanga. Ri kantoro', agang jamayya ri rampi' ato dallekang na ruanganga kullei na pare' tena anjari kale-kale ki anjama. Anjomi keuntungan punna anjama ki ri kantoro' ri banding ri balla anjama. Ri kantoro', agang jamayya ri rampi' ato dallekang na ruanganga kullei na pare' tena anjari kale-kale ki anjama.

Topic: business
Nakke lahirik sigang bakka lompo ri Lombok, jari nakke erok kah na tena erok, anjo ngaseng wattu wattu caddi ku ku labbusi ni pake langngerek cilokaq, kidung, tembang, siagang kekayaq antu bahasa na bahasa sasak. Anjo mi ngapa kulle ni pastikan anjo ngaseng kelong kelong bahasa daerah antu nakke ku ngai yaa kulle ak bahasa Sasak tong mi. Nikana kana, lagu sasak antu punnai formula singkamma singkamma yaa ji. Ni buka mae seruling tunggal, nampa lekba anjo ni lanjutkan siagang iring iringan na ngaseng instrumen (gitar, gendang, seruling, lainga poeng) antu na punnai kesan kelong erok ni pake jogek siagang lirik kelong kelong na na pake bantuk pantun.

Topic: culture & heritage
Ni atasi kerugian lalan trading? Nakke bingunga anne pertanyaan na mae ri trading atokah mae ri kamae? Yaa bahasa indonesiakan mi anjo perdagangan. Perdagangan nga singkamma pecel, nasi goreng, sarung, parfum antu ngaseng kulle ni gappa ri pasarak dunia nyata. Hubungan na erok ni atasi kerugian siagang strategi pemasaran ri anjo lokasi siagang na kelola keungan antu dengan bajik. Punna strategi produk ta anjo sannak bajik na yaa kulle jai tau erok nampa keuntungan ta kulle makin meningkat mi. Punna ni sangkut mi anjo ri rate kulle strategi pasarak antu labbi bajika siagang ni boya minat tau malli aa siagang apa na kerokki. 

Topic: business
Seafood bajik untuk tau tianang nasabak anne kanre kanrea jai nutrisi na antu bajika ri ka gassingan ta siagang ananaka ri lalang. Mingka, parallu ni perhatikan kana niak sikedde jenisik na seafood antu kulle nibatasi atokah harusuk ni hindari mentong ri tau tiananga. Kautamaan na seafood ka ri tau tianang niak ri lalang na nutrisi siagang asam lemak omega-3 (DHA dan EPA) antu jaia ri lalang na. Anne nutria sanna bajik na kulle nibantu perkembangan otak na ananak caddia siagang kulle na panaik kamampuan kognitif na. Silalang na anjo, seafood kulle tong nikana sumber protein, zat besi, siagang zinc antu bajika ri tau tianang.

Topic: food & beverages
Lokasi na je’ne naung Bantimurung niak ri kawasanna Taman Nasional Bantimurung. Na lokasi na ri Kecamatan Bantimurung na luas na anjo 43.750 Ha. Na pakamma lokasi na je’ne naung Bantimurung na luasa dudui anjomi akses jappa na ri tuju ri je’ne naung bantimurung gampang ji ri gappa, ka anjo kawasanna bantimurung baji’ki cara na na kelola. Anjo siagangmi penataanna je’ne naung na bantimurung. Punna erokki antama ri je’ne naung na Bantimurung siagang kendaraan ta, kulle ji ri gappa ka dallekanna anjo niak patung palla-palla lompo ri rateanna gapura je’ne naung bantimurung tena sallo ri gappa tommi patung monye’ lampo ri cini. Anjo lambang na palla-palla ka anjari nilai sejarah na ka anjo tampa wisata na ri juluki areng The Kingdom Of Butterfly.

Topic: leisures
Bagian utara na tongkonan nga antu ni sakbuk ulung na linoa atokah tanjak na karaeng karaeng nga. Anne bagian na ni konotasikan anjari ulung, bagian muko, rateang na, bagian ni hormati aa, siagang ni anggap ka anjari tampak suci tampak na bersemayam anjo Puang Matua sekaligus anjari tampak na dewa antama mae ri ballak ka. Tampak na anne niak ri bagian muko na tongkonan siagang lalang pelaksanaan na ritual antu fungsi na untuk upacara persembahan siagang pemujaan mae ri Puang Matua. Bagian selatan na ni sakbuk ekko na linoa ni konotasikan anjari bangkeng, rawang ngang, ekko, antu tau minawang nga siagang tampak rantasak. 

Topic: culture & heritage
Jakarta, CNN Indonesia. KTP Digital atokah Identitas kependudukan Digital (IKD) antu ni gadang gadang kulle na sambei KTP fisik secara bertahap siagang dalih langka na blangko na. Apa kira kira bentuk na anne produk berua? “Jari katte tena mo ni tambai blanko mingka katte ni digitalkang mi pelayanan adminduk (adiminstrasi kependudukan). KTP elektronik ka ni sambei siagang KTP digital” na kana Direktur Jenderal na Kependudukan dan Catatan Sipil Kementrian Dalam Negeri (Dukcapil Kemendagri) Zudan Arif Fakhrulloh ri Manado, Sulawesi Utara, Rabu (8 / 2) ammalo siaran pers na. Na kutip ammalo situs Dukcapil Kemendagri, produk antu na punna ya aren digital id anne lekba mo ni uji coba mae ri pegawai. 

Topic: technology
Nampa ku sanggeng ri tampa wisata Danau biru a, ri cini mi anjo pemandangan ga’ga na Danau biru a, masih kacinikang asli na anjo je’ne danau na nampa sepi inji nakke ji na agangku mange ri anjo Danau biru a , tena niak tau laing. Tena ku pikiri’ sallo nakke na appa agangku langsung ku sungke baju ta ngaseng nampa ri lompa’ ke anjo danau a. Lange-lange ka siagang agang-agangku ngaseng na erokki mange ri ujung na danau a nampa mange ri tebing tinggina. Le’ba ta mi sanggeng na rinjo nakke na agang-agangku ri ti’galaki’ anjo batu-batua niak ka ri tebinga anjari kulleki ngambang ri rateanna danau a.

Topic: leisures
Sejarah na anjo kamerayya niakmi sebelum na taung masehi anjo ri 5 SM. Lalang kutipan ri bokbok judulu' na History of Photography karya na Alma Davenport na kana niak se're tau arenna Mo Ti na ciniki se're gejala na niak fenomena arenna Kamera Obscura. Kamera anjo alat ri pare' lalang kegiatanna fotografia anjari foto. Lalang a'kembang na anjo kamera ya ri pare' ki a'rekam bayangan ke lalang film ato kartu memori kamerayya. Kamera niak jai macam-macam na poe niak annang kamera anjo Kamera DSLR, Kamera Mirrorless, Kamera Analog/Film, Kamera Action, Kamera 360 Derajat, Kamera rawa je'ne, na kamera Medium Format.

Topic: technology
Mingka, kabatulang ji kah tena kah. Anne rikbak ku ri Lion Air memang ni takderek kan bajik bajik ji, intina anne lalangan ku rikbak siagang Super Air Jet tena ku tarlamba. Kappalak Rikbak na akrikba singkamma jadwal na siagang battu persis wattu na tulisi ka ri tiket na. Nampa anjo parekka takbangka kah niak rua langsung tau na boli ri bagian tikek na jari lintaki antama taua ngaseng tena na ki antri lakbu na pakamma. Mingka tena na ki erok sessa, kulle tong jaki check in online malo ri intenet ka. Kaum ta ngaseng kaum ngai na nikana online inline wqwqwq

Topic: leisures
Kanrejawa jalangkote sanna terkenal na punna mange ka ri mangkasara. Kulle ri panjari oleh-oleh ri erang ri kampong ta poe. Anne jalangkote ka sikamma ji pastel bentuk na, isi lalang na poe erok ji sikamma. Beda na anji jalangkote ri kanre siagang lombok encere. Assipa mentongi ri kanre punna bambangi anjo jalangkote ka. Punna pastel ri kanre ji siagang lombok biji. Tena ku ngai nakke anjo pastel ka. Ka anjo isi lalang na poe sike'de ji, tena sikamma jalangkote full mami isian na ri bihung, gangang wortel na kentang biasa na poe. Sanna annyamang na mentong ri kanre punna jalangkote.

Topic: culture & heritage
Punna anjari anak sholeh ku harus paki berbakti ri totoa ta. Ka punna tena ri berbakti ri totoa ta,tena ri gappa kabajikang ri lino na akhirat ka. Anjo mi tea ki pa'risi nyawa na totoa ta ka ammak na mangge ta juja mi na pakalompo ki battu ta ri ca'di. Na pakanre sanggeng na lompo. Rjeng-rajeng tongki doakangi totoa ta apa poe niak mi mangge na ammak ta mate, doa ji na butuhkang ri lalang kuburan na kodong. Pakasannang mentong mi nyawa na mangge na ammak ta punna niak inji tallasak. Ka punna tena mi pasti sanna nakku ta erok accini ki makkala ri dallekang ta. Tea ki sia-sia kangi totoa ta.

Topic: religion
Handphone anjo alat komunikasi elektronik rua arah kulle ri erang kamae-mae na niak kulle na na kirimkan pa'pasang lalang bentu' sa'ra. Lalang allo-allo na taua hampir mi tena kulle bella ri anjo Hp a. Apa poe anne jamanga tambah canggih mi hp a, anjo mi ta'tambah tommi fungsi na. Tea mi alat komunikasi to, kullemi anjari alat komunikasi ri jai fungsi lainna sikamma ri media hiburan, media balu-balukang, na jai poe macam-macam na. Anne kamma-kamma ya  anjo Hp a niakmi areng lainna anjo ponsel cara'de. Anjo ka hp a kulle mi ri pake ri jai fungsi. Riolo hp ri pare ji alat komunikasi ri sa'rang. Ri taung 1980-ang alat komunikasi Hp kulle na gappa 3,5 kilo battala na. 

Topic: technology
Alur caritanna kana ibu-ibu rumah tangga ammbani ballakna mulai ni undang untuk akdengka. Siagang nada tempo teratur, anjo ibu-ibu pung kadang kala akkelong beberapa lagu niaka terkait siagang apa na jamayya. Sedangkan anak-anak na akkarena ri sampik iareka rawanganna ballakna. 
Acara mappadendang anne biasana ni lakukan ri lapangan luarak siagang ni pakaramulai punna lekbak mangngaribi iareka ri bangngia. Tau battue ri kampong sebelah biasana amminawang hadere accinik anne acarayya. Akkumpuluk borong-borong menambah rasa passianakkang parangna tau. Yah, anjari hiburan kale-kale niaka menurutku jauh lakbi bajik daripada hiburan acara pakbuntingan na paccinikang pakelong baine siagang pakean seksi siagang tena na cermingkan budaya ketimuran bangsa Indonesia.


Topic: culture & heritage
Injo tampa wisata bulaeng taccokoa biasa nia ri desayya, manna tena na tulina. Na inne nia desa injo nisakbuka mole bulaeng taccoko ilalanna, ia mi injo: maka sekre, Desa Nglanggeran ri Daerah Istimewa Yogyakarta. Kinne ri desayya nia bulu merapi purba na injo ri moncongna tampa kaminang porea acciniki kakacukanna injo moncongna Gunung Kidul. Nia pole jekne rikbana arenna Kedung Kandang, injo takbentuka battu ri susunan batu vulkanik. Inne desayya niukiri ri PBB ajjari desa kaminang porea wisana ri 2021, na betai injo desa maraenga ri lino. maka rua, Desa Pemuteran ri Bali, Inne desa nia sagang tujuh pulo paraseng injo terumbu karang dunia niaki attalassa ri rungnganna tamparanna inne desayya. Ia mi injo, inne desayya nirapangi wisata asselang selangna. 

Topic: leisures
Cumik cumik nisabbuk kawanganna olok olok sefalopoda lompo atoka rupanna moluska anjo tuoa ri tamparanga. Areng “Sefalopoda” lalang bahasa Yunani arengna “bangkeng ulu”, anjo sabakna bangkeng na tapissa anjari jai limanna allingkarak ri ulunna. Singkamma ngaseng Sefalopoda, anne cumik cumika ni saklak siagang anjo punnayya ulu maraenga. Akson lompo na anne cumik cumik niak 1 mm diameter na. Cumik cumik jai ni pake anjari kanre kanreang nyamang nikana Seafood. Cumik cumik anne nikana sala sekre battu olok olok golongan invertebrata (tena niak tulang ekkok na). Sala sekre na janisik cumik cumik ri lalang tamparanga “Heteroteuthis” ni kana antu punnaya kilak kilak lampu lalang tamparang. Kilak kilak lampu na battu ri ujung labbu ri boko. Anne sabakna battu ri kajadiang luminasi antu jaria ri cumik cumik janisik anne.

Topic: food & beverages
Salah sekre kanreang khasna ri Mangkasarak, niak arengna pallu butung. Anne kanreanga paling loe niboya punna bulang Ramadhangi nipanjari kanreang akbuka puasa. Bahang utamana iareka unti lakbiringa tiknok, lekbaka nipallu, nikukusuk ri dandanga. Nampa niak saoana niparek battu ri kaluku paru’ nialle jeknekna anjari santang nampa nisarei cekla sikekdek, nipanaungi ekstrak vanili punna erokki namoa nisareang todo’ golla. Punna andidimi nibunomi komporokna. Paking enak punna nitambai pole susu siagang siro’ dht. Nisareang tongi pole es batu odendee nyamanna mamo pakbukayya. Anne kanreang khasna Mangkasarak, punna nikanrei ri kota maraenga, tena singkamma kasiakna ka ri Mangkasarakji paling ga’ga nikanre anne kanreang khas nikuayya Pallu Butung.

Topic: culture & heritage
Sumber daya proyek anjo siagang peralatan pemulihanga keadaan darurat ka harusuk ki ni inspeksi secara berkala, harusuk ni tingkatkan barak kulle si lalang siagang perubahan sumber daya anjo ni punni aa. Pusat pengendalian pemulihan punna anjo ngaseng kegiatan operasional niak lalang sekre gedung, anjo mi pusat na pengendalian pemulihan keadaan darurat ka harusuk ki ni bangung ri luarak na lokasi mingka tena na kulle bella dudu. Pembuatan laporan anjo koordinator tim tanggap darurat siagang penanggung jawab na K3 wajib ki na parek laporan anjo ni tujuan mae ri PMU siagang instansi lainga punna ni parallukangi. Laporan na anjo niak indentifikasi sumber siagang dampak na anjo peristiwa ya. 

Topic: slice of life
Polli olahraga paling sukkaraki kusakring riolo. Punna akkarena pollimi kelasku, nakke monnongija, punna ni allei nilaita surang gurua, ammentengja bawang ka anjo bolayya tala mange rongi ri nakke. Tena dudu ku kullei serpis bola polli, tena narapiki netka ka alusuki bedek batekku annyempa’. Kingka sekre wattu na ajarakka agangku nikuayya Adi, napauanga antekamma batena nisempa’ anjo bolayya, antekamma mustina limanta. Battu kinjo pakaramulama kulle akkarena. Tena sallo, carakdekma, sanging nakiokma agangku punna eroki akkarena polli. Lakbiringi allo-allo riolo nakke akkarena polli. Sanggenna kinne biasaya mange jappa-jappa ri lapangang polliya akkarena surang tau maraeng, kungaimi sollanna carakdekma toh. Riolo kungai tonji mingka tala ku issengpi riolo musti kuapai anjo bolayya.

Topic: sports
Manfaat na olahraga antu todong tena kulle ni sepelekan antu mi ni tambai agang ta. Siagang olahraga anne jiwa sosialisasi ta todong meningkat ki, jari berbagai gangguan mental ka singkamma stress todong kulle ni atasi. Olahraga na punnai jai manfaat mae ri kaleng ta antu secara lahirik atokah batin. Anjo mi nasabak na, katte harusuk ni sempatkan kaleng ta lalang sekre minggu bahkan allo barak kulle ni pasuluk keringat ta antu cara na olahraga, anne hal ka ni parek ki barak kulle ni jagai imunitas ka siagang stamina battu ri kaleng ta terutama ri wattu na kondisi kamma kamma anne pandemi covid 19 ka. 

Topic: sports
Karenana wajib anak-anak paling gammaraka poeng iamiantu Congklak. Karenang ammake biji kerang iareka batu-batu cakdi siagang papan sokbolokna kulle na karenang mae ri rua anak simata siagang biasana na karenai anak baine. Papan congklak anne ammake sampulo ngannang sokbolok siagang bonena 98 buah biji-bijian iareka batu-batu cakdi.
Karenan anne ni pakaramulai siagang pus untuk menentukan nai akkarena terlebih dahulu. Punna niak ammeta mangka anne karenang parallu angngalle iangaseng biji battu ri sala sekre sokbolok siagang biji anjo ni bonei sekre per sekre mae ri sokbolok papan congklang sanggengna anjo bijina lakbusu ri limanta, lekbaki anjo anggalle ia ngasengna biji battu ri kalakbusanna biji ri sokboloka sumpaeng, kamma anjo seterusna berulang-ulang sanggengna angguppa tau ammeta.


Topic: sports
Floyd Mayweather. Petinju anne kewarganegaraan Amerika yaa na punnai rekor tinju 50 – 0. Tena na heran ki punna iyaa na punna anne rekor ka, kah iyaa memang sannak carakdek na karena tinju. Cara na mikkiri teai tekana kulle na pamattung lawan na mingka tekamma cara na bertahan siagan na serang beberapa kali ji. Jai tau kana cara na tinju sannak parek bosan punnani tonton. Mingka tena niak salah ri cara na kah boxing na punnai peraturan kaleng kaleng na tekamma kulle na tentukan nai menang lalang anjo pertandingan nga nampa Floyd naisseng tojeng tekamma cara na menang na tena na alami kekalahan. 

Topic: sports
Injo seafod nicampuruka rurung kanre kanreang biasayyami nikanre, kammami contona nasi goreng seafood. Inne nasi goreng biasa iareka capcay iareka mie titti, nitambai assi doang na cumi-cumi na iami injo kalumannnyangi ri kasiak. Conto maraenga, ri tomyam, sekrea kanreang khaska ri Thailand. Injo seafodka nipakei untuk appare jekne tomyam na pore todo pole nipare bone na belo-belona injo kanreanga. Ri mangkok tomyan seafodka biasai nia doang lompo ajjari sekre passilo mata ri tu lannganrea, jari apakkabijiki tongi iloro. Punna ri Nasi Goreng injo warna corna doanga anjari tongi belo belo angngurangan na bunda bundarakna cumi cumika. Kammami pole ri capcay na mi tittika, injo seafodka pore ansayu sayu mata, na pore todo kasiakna. 

Topic: food & beverages
Lassuki ri Tangier, Maroko taung 1304, Abu Abdulla Muhammad mingka lakbi ni issengi Ibn Battuta iareka pajappa Muslim paling terkenalka ri linoa. Ibn Battuta pakaramulai akkaliling ri linoa wattunna umuruk 20 taung. 30 taung akkaliling, lekbakmi nabattui Asia Tengah, Asia Tenggara, Asia Selatan siagang Tiongkok. Iya ngaseng negara lekbaka nabattui totalna 44 negara atau singkammami pintallung akkaliling linoa. Nampa tena todo’ nakaluppai kalengna kua agama Islamngi, lekbak tommi naik Haji appa’ kali. Ibn Battuta nampai moterek ri Maroko wattunna umuruk 51 taung. Niak motivasina mange akkaliling linoa iareka eroka pila’ jai ilmuna, nampa erok tongi akboya guru siagang perpustakaang paling bajika ri injo wattua niaki ri Alexandria, Kairo siagang Damascus.

Topic: religion
Riwattuna allaksanakan sambayang jumat katte biasa allang-ngerek kana khutbah, sambayang jumat anjo ni laksanakan sallang anggupa pahala lakbi ri wattu katte appilang-ngeri khutbah sebelumna khatib naik ri mimbarak ammenteng. Tena na assah sambayang jumat ta puna tena niak tau khutbah. Sanggengna khutbah ni atoro tanggalak siagang tema supaya sesuai suasana na, manna kamma anjo tena na attantu terkonsep. Khutbah iamiantu lahan basah, battuanna niak pungsina sebagai angsarei para jamaah tambahan pang-ngissengan agama. Mingka biasa pole niak bone caramahna berupa kebencian pitina siagang ang-ngangka isu-isu pribadi lalang dalih agama, supaya na pannaba kalengna. Singkamma pengalaman lekba ka na alami mae ri beberapa ummat muslim maraeng lekbaka allang-ngerek khutbah paraganda ri wattunna allaksanakan ibadah assambayang jumat ri berbagai tampat.

Topic: religion
Hidden gem jari rampang kana loe nicarita na tassiara mange mange kamma kamma iyya inne. Hidden gem massuna injo tampat wisata iareka pangnganreang sanna kaccu na bajik na akkulle loe tau ancaritai iareka ammangei punna loe tau ngissengi. Inne istilayya battu ri bahasa inggirisik injo maknana "bulaeng takcokko". Inne tampa nisarea sakbukan buleng takcokko lompoi la pangngellaianna ajjari lompoangngan na nirapang mange mange. Inne istilah bulaeng takcokkoa tena ja na ri desayya, na manna ri kota punna nampai nibuntulu, kulle tonji nisakbu bulaeng takcokko. Kullei wisata alama, panngaanrean, iareka heritage. Inne biasai nibuntulu ri palakba eroka boya tampa beru, iareka tau kinjoa ammantang na nampai napau na napasiara mange ri sikuntu tau. 

Topic: leisures
Passabakkeng maraeng battu ri kacanduan game online iamiantu niakna kompetisi akrupa-rupa siagang niak ammake hadiah. Jumlah gamers makking attambah na parek beberapa pihak angadakan kompetisi game online jari na pareki loe tau tertarik mae ri game-game online. Salain anjo, platform game online biasana poeng appasadia hadiah tertentu mae ri gamers niaka mampu allekbakang misi iareka ancapai level tertentu. Hadiah kamma anne tantu kulle menarik para gamers sehingga niak muncul rasa kacanduan. Na parek gamers rela latihan siagang akmata bangngi-allo supaya kamampuanna akkarena gamenya kulle appanaik sehingga assare kamungkinan ammeta lebih lompo peluangna, salain anjo ampareki gamers bersikap tena na paduli siagang tau ri sampikna sabak kacanduan akkarena game online. Kamma anne tantuna sannak bahaya mae ri kalangsungan tallasak siagang masa bersosialisasina.

Topic: technology
Tari Paduppa. Tari Paduppa anjo salah se're tarian lokal na Bugis-Mangkasara. Tari paduppa anjo tarian seringi ri panjari tari punna ri sambu' ki tamua. Biasana ri arengi poe tarian selamat battu ri suku Bugis. Tari Paduppa ri erangi ri siagang pattari baine. Niak gerakanna mattabur berasa' makna na tanda ri hormati na tamua kulle poe tappaki anjari penolak bala ato gangguanna roh alusu' ka. Pattari na poe na erangngangi tamua bosara niak kanrejawa khas Bugis sikamma cucuru' bayao, barongko na jai lainna. Seni tari tradisional anjari kalumannyang na budaya na ri Indonesia. Anjomi poe Budaya na kulle na beso' pariwisata ri Indonesia. Ri Sulawesi Selatan niak salah se're tarian arenna Tari Paduppa.

Topic: culture & heritage
Bulutangkis sallomi anjari olahraga paling nangai Desi. Wattunna kuliah antamaki ri UKM bulutangkis. Niak sekre wattu, akkarenai anne bulutangkis Desi, Rata na ewa, tunggal baine. Sanna’ bajikna batena akkarena anne ruayya, jai dudu tau cicciniki nasabak jagoi akkarena nama sanging baine gammarak. Tena sallo, nasabak pila’ sallo pila’ jai anne tau ciccinik, nga’-ngaliki Desi, wattunna erok na smash anjo bolayya, ngurana rake’na tassambila. Natabai sekre tau ciccinika, makkalaki ngaseng taua, mingka Desi langsungji mange ri anjo taua pala’ pammopporang. Assongoki limanna njari ta’lappasaki anjo rake’na. Lekbakna intu nisareangi wattu istirahat rolo’ sollanna kullei nasarean ba’rak anjo pattakgalak rake’na surang kullei nginung jeknek rolo’.

Topic: sports
Mufli nampanna mange ri Mangkasaraka liburang anne taunga, biasana ri Bantaengji akkaliling punna liburki. Mingka anne taunga nikioki ri kakanna anjo mantanga ri Mangkasarak. Niurangi mange ri mol, akkarena ri Timezone, teami tattongkok bawana nipakamma loe nacinik anu berua nacinik, tenayya ri Bantaeng. Nisuroi ammilei baju siagang sandalak sollanna kulle napake moterek ri Bantaeng, nipakanrei Pizza, nacobai Burgerka, nakua ngurana nyamang ngaseng kasiakna. Makkalak mami kakaknna nacinik andikna takbangka kota. Sanggenna siallo bujuruk lalang ri mol ka, nikioki moterek ri ballak teai, tattongkok tompi bedek mol ka nampa erok moterek. Nakuai sanna’ sannang nyawana mange ri mol, punna liburki isseng sallang, eroki issedek mange ri Mangkasarak.

Topic: leisures
Sibulang lekbakna bunting i Umroh, langsung tommi mantang ri battangna, tenamo naguppa mens. Ruang bulangi teanang, tena niak kanre-kanreang kulle antamak ri battangna nasabak tala niak nangai bau’na, sanginna mamo poeng ta’langnge-langnge. Sekreji kulle antamak ri bawana, anjo poeng sisikaliji, iareka bakso nabalukanga daeng nai’. Anjo baksona daeng nai’ memang ri biring agangji akbaluk tala bellai battu ri ballaka, mingka nyamangi towwa kasiakna, apalagi bakso kasarakna, nitambai poeng karoppo pangsitna. Punna erokki kulle tongi nitambai lame kayu sanggarak, paling nangai i umroh punna nipaccoki lemo loe-loe, nakaluppai biasa kana teanangi. Mingka punna nganrei baksona daeng Nai’, teai nacampuruk lasuna eja sanggarak, nasabak battu riolo memangji tala nangai lasunayya, pai’ki bedek nakasiak. Njari raung lasunaji nasareangi baksona. Lammorokji, mingka napabassorokki.

Topic: food & beverages
Mobil legends: bang bang iamiantu game niak antama lalang kategori MOBA (Multiplayer Online Battle Arema). Kulle ni kana gamme anne laris bajik kalangan pamake android iareka pemake iphone. Ni kembangman siagang niterbitkan oleh Moonton ri kammayya anne anak perusahaan battu ri ByteDance, Mobil Legends: Bang Bang menempati posisi top grossing maka rua ri Google Playstore siagang top grossing pertama ri Apple Apps Store. Gim yang mengandalman katangkasan taktim siagang poeng kerja sama tim anne poeng termasuk perhelatan PON XX Papua oleh para atlet esport. Sikuntung loena anak muda ang-ngai anne game sabak sannak mudah ni karenai siagang kulle ri iangasenga handphone. Salain anjo game anne loe ampaklombaan jari loe allakbusi wattunna siagang doek na untuk ammalli kuota internet supaya kulle na karenai anne game.

Topic: technology
Kanre kantang sanggarak niak hubunganna siagang naik na battalak na kaleng nga. Kalori kantang sanggarak lalang na 100 gram niak 225 kkal. Singkamma battalakna lalang 100 gram kantang ni kukusuk ri 35 kkal ji. Sekre panne kantang ni kanre lalang na sikali kanre sijainna 300 gram. Antumi sabakna, kantang sanggarak poeng na sare ki asupan kalori sanggeng na 675 kkal. Asupan kalori puna labbi siagang tena na ki pasaimbangi siagang kegiatan kulle ni tarok lalang kaleng ta ni bantuk na lemak. Punna ka sallo mi, anne lemaka attimbung mi siagang kulle mi na parek naik battalak na kaleng nga. Bahaya punna kantang sanggarak na pareki gampang na taba garring jantung. Nasabak, antu minyak batte na jai lemak jenuh na.

Topic: food & beverages
Na punna mae ri Mangkasara, injo tubattua na parallui nacoba inne kanreang-kanreang khaska. Injo pabalu iareka warung pangnganreanga sanna loena ri sikamma suduk sudukna Mangkasarak. Eroki warung poreyya iareka tunayya na nia ngaseng. Tantumi batena pandallekang assisala. Mingka sekre nijamin pore ngasengji batena allayani tamuna. Punna ri warung lompo na porea biasa nia tau battu mange ri mejanta lancataki erokta. Mingka punna injo ri warung tunayya, biasana into mejanna kaminang dallekang jari nakutaknang memang apa kikoriki. Jari manna sekreja nabalukang, kamma coto ji iareka pallubasa ji, I katte akkulleki ammilei bone mangko ki kerokia na cocoka ri pakmai dan iloroka. 

Topic: food & beverages
Kullei na tambah seimbang na kalea a'raga Yoga, ri gaukang ri balla kulle tonji. Kullei poe jai kasia'na ri kalea anjo kullei na pare' anjari sannang nyawa ya, na kurangi stress ta na depresia. Tena ji na susah gerakan na ri gaukang, gaukang mi gerakan gampang na na tena ji na taba ki. Kulle ji ri gaukang kale-kale ri balla na ri cini ki contohna ri hp ya ka jai ji video na ri youtube. Niak siapa gerakan gampang na ri gaukang anjo cat pose, cobra pose na child pose. Kulle ki accini ki gerakan na ri youtube nampa gaukang mi ri balla. Gampang ji toh.

Topic: sports
Nampa ri sekre bangngi, lekba na tinro mo anak anak na, Minokichi appau mae ri Oyuki kana punna iyaa na tatap ki baine na dakke dakke, iyaa na sakring na ukrangi peristiwa aneh antu lekba ka na saksikan wattu na inji muda. Iyaa na kana lekba ki na cinik sekre baine cantik singkamma Oyuki. Iyaa tena na issengi apakah anjo mimpi ji atoka tojeng tojeng sibuntuluk na siagang Yuki – onna. Lekba na na selesai kan apa na kana, Oyuki ak mentengi sambil ak moro moro. Iyaa mengaku kana anjo baine na cini ka antu mi Minokichi memang iyaa mi. Iyaa todong na kana iyaa kulle na buno Minokichi punna na caritai mae ri tau lainga. 

Topic: culture & heritage
Gampangi tau kamma-kammae anne a’jama Koki a anggappa jamang ka jai mi tampa' kanre lompo na hotele' ammenteng. Anjo ri kana Koki jamang na a’pallu kanre-kanreang ri dapuru ku a’pare’ kanreang nyamang . Macam-macam tongi kanreang kulle na pallu punna anjari Koki taua. Koki poe kulle pi na issengi jai bumbu-bumbu na resep kanreang ka anjo memang tuntunanna a’pare paballi yang battu ri balla kanrea na hotele ka a’kasia’ puas ki nampa na ngai poe kanreang na yang na pare’ Koki na, mingka kullei battu poe paballi ia jai mange ri balla kanre tampa jamanna. Koki kulle a'pare kanreang Nusantara, Chiness, Western sanggeng na timoro' tangngah.

Topic: food & beverages
Wanaca ni tongkok na Pulau Komodo lalang na sitaung, awalakna pakarammula ri kana kananna Gubernur NTT, Viktor Laiskodat. Sinampere lekbakna anjari Gubernur ni pile ri NTT, pejaba na partai Nasdem anne sekrea na pasuluk mi jai kana kanang na erok na bangung pariwisata na ri kabupaten Manggarai Barat, tarutama ri Taman Nasional Komodo (TNK). Beru berua anjo parek kontroversi antumi niak na rencana na na tutup Pulau Komodo lalang rangka erok na panjari kawasan eisata eksklusif anjo Pulau aa, anjari konservasi. Tikek na antama, nakana Laiskodat, paling lammoro 500 US Dollar. Anjomi, Laiskodat erok tongi na palette tau mantanga rinjo mae ri pulau lainga. “Katte erok tong tena nia tau ak mantang rinne ri Pulau Komodo. Anjo taua akmantanga rinjo erok ni palette mae ri Pulau Rinca atoka Pulau Padar”, nakana Laiskodat singkamma na tulisika Kompas.com (22/05/2019).

Topic: leisures
Ri Sulawesi Tenggara niak tampa wisata arenna Danau Biru. Wattuku mangei ri bulang Juni taung 2018 lalua. Ka anjo kodi inji jappa na ta'campur inji siagang hutang-hutang. Anjomi ga’ga na alam na kulle ji ri jaga baji’-baji’.  Ka anjo kodi inji jappa na ta'campur inji siagang hutang-hutang. Anjomi ga’ga na alam na kulle ji ri jaga baji’-baji’. Nakke na tallu agangku mange ri Sulawesi Tenggara tena na ku sia-siakangi mange ri inne tampa wisata Danau biru a. Ri cini mi anjo pemandangan ga’ga na Danau biru a, masih kacinikang asli na anjo je’ne danau na nampa sepi inji nakke ji na agangku mange ri anjo Danau biru a , tena niak tau laing.

Topic: leisures
Sari laut mbak amel iareka warung seafood mbak amel, iami antu tampak pangnganreang niaka ri kota mangkasarak. Ballak pangnganreang anne passadia kanre siagang minumang, jangang, kitik, siagang seafood, hargana cocok ri kantongta pakaramula sampulo tallu sakbu  sanggengna limapulo sakbu. Warung seafood anne sanna ni isseng ri kalanganna anak muda mangkasarak, ka biasami na mangei siagang na caritang antu tau pengulas kuliner niaka ri kota mangkasarak. Salaing hargana lammorok suasana pole gakga siagang suarak ri wattu bangi, sangkinv suarakna biasa ni tayangi palekba na angnganre tau maraenga untuk akulleki anggappa kacidongang. Pelayangna pole liba ji na layaniki mingka haruski antri pole ka loe paballina apalagi ri wattu libur.

Topic: food & beverages
Swiss-Belhotel International nikana kantorok hotelek management tena na sikamma lainga sabak niak filosofina. Anne kantoroka ni bangung ri taung 1986 ri Peter nampa pakarammula antamak pasarak Asia ri taung 1997. Sanggeng na kamma kamma anne hotelek ka niakmo 32 hotelek , siagang 25 hotelek lainna nampa ri rencanai poeng buka 18 hotelek ri bulan lainga. Manna mamo niak jai hotelek na ri jai tampak, anne kantoroka kulle na jama ngaseng jamang jamanga battu ri hotelek, apartemen, klub siagang golf poeng. Antama tongmi manajemen operasional, manajemen proyek siagang koordinasi, pakbalukan, siagang hubunganna ri masyarakat ka bajik ngaseng sanggengna kamma kamma anne.

Topic: leisures
Pasti na lalang na ni parek lalang, katte ni parallu peta mae ri anjo lokasi yaa toh. Singkamma tong ji antu siagang trading. Katte harusuk ki punnai skill antu fungsi na anjari petunjuk arah (peta) barak kulle ni gappa profit antu cara na ni analisa chart ka. Lalang trading, niak jai skill antu kulle ktte ni pelajari. Pakarammula ri chart pattern, candle stick pattern, dow theory, siagang maraenga poeng. Katte tena ni hatusuk ni pelajari ngasengi anjo, manna ni kuasai mi minimal sekre mo antu menurut ta nyaman ni pake trading. Punna katte tena ni kuasai skill na manna sekre, tekamma kulle profit? Antu kulle ji rogi jaki loss ji.

Topic: business
Taung ribokoa, loe tau ammalli pammajak suki. Anne pammajak sukia maraengi siagang pammaja biasayya. Punna pammajak suki ta’bage ruai, sollannna niak kulle niparek ere tomyam niak ere original. Bentukna bundalaki, lompoi sikekdek, warna lekleng. Selaing suki kulle tongi nipake apparek indomie porsi lompoa, pokokna anjo pallu-palluang niaka erena. Bajiki nipake punna akkumpuluk taua siagang iya ngaseng sarikbattanga, ka loe tonji pole nibalukan bumbu erena siagang bonena anjo sukia njari gampangji niguppa. Nakua ammakku, anne pammajak sukia parallu niak ri ballakka, sollanna punna erokki issede’ angnganre suki, tenamo naparallu mange ri restoranga nganre suki nampa bayarak sikakjallang. Ammali mamiki bone sukina siagang bumbu erena, kulleki hemat sikurang sa’bu rupiah. Manna allo-alloki nganre suki iyya kulle todoji, mingka ki u’rangi todoki kagassinganta. 

Topic: food & beverages
Apa nu pare’ na kulle tettere a’pallu ? I nakke tau punna a’pallu tettere dudu ka. A’pallu tallu na appa ka’dokang kulle ku pare’ 30 menit ji. Ka nakke appa taung rioloanga anne ku apruru mentongma bahan-bahan kanreang sikamma gangang na juku ri tampa’ ku tangkasi memang mi nampa ku pantama ri kulkas, ku pare’ tommi bumbu-bumbu kalotoro na basa ri tampa, ku paruru tommi kecap, saos na minnyak ka manna annyamangi kanreangku saba’. Anjari kulleka a’pallu tettere sikamma a’pare mie instan. annyamng tommi kanreang na ka'dokangku. Ka niak stok bumbu-bumbu ku ri lalang kulkas. Kulle ri contoh anne tipsku nah agang-agang.

Topic: food & beverages
Punna kau ak kutaknang tekamma ni sakring mantang ri desa, rinne nakke ku caritakangi, anggap ki anjo nakke ku maksud ka ri rawa anne antu mi katte anjo sedang ni bacai anne jawabanga. Sannak barikbasak na, katte ambangun ki kah sakrang na bapak bapak ri masigi ka akkana "Waktos parantos tabuh opat langkung saparapat, adan subuh dinten ieu tabuh 04.39" , anjo sumpaeng matang ta sebelum na tena pa na tak buka bajik bajik katte terseok seok ki mae ri kamarak mandi, nampa mengeluh ki kah anjo jeknek na sannak dingin na, nampa lekba na ni parek ak bissa tappa, dehh ni sakring segar na. Lekba na mata allo na semburkangi cahaya anjo sannak hangat na, katte ni putuskangi assuluk battu ri ballak. 

Topic: slice of life
A'tanding a'raga bola na rebutkangi Piala Gubernur 2023, West Java Competition niak hadiah na sanggeng na 50 juta rupiah. Ri poster na ri sebar luasa siagang pa'pare attanding Piala Gubernur 2023 ya ri pare' ri warna kebo na eja. Lalang na anjo poster ka niak tommi anjo informasi na kulle ri gappa hadiah na sanggeng na ri angka 50 juta rupiah. Niak tommi keterangan na pemenang na ri tentukangi battu ri kategori kelompok tallu macam, pemenang se're, pemenang rua na posisi tallu. Pemenang se're na anjo anggappai hadiah sikamma piala, mendali bulaeng, piagam na doek binaan. Sedang anjo pemenang rua na tallu anggappai sikamma pemenang se'rea bedana ri jumlah doek na ji. Ri bokoanna poe ri isseng tema kegiatan na anjo Jabar Makkala, na Jabar Juara.

Topic: sports
Niak sekre kamera riolo sanna’ ku keroki, arenna kamera polaroid. Maraengi siagang kamera digital, anne polaroidka cakdi’i nampa jai pappileang warnana. Tarrusuk anne kamera polaroidka punna ngalleki poto, langsungi anjari nasabak niak karattasak khususna nipantamak lalang ri kamerayya njari paralluki hati2 punna ngalleki poto nasabak langsungi ta’bissai, niak asselekna manna tala aklampaki bissai potota ri tokoa. Nasabak cakdi anne kamerayya, ringangji pole njari gampangi nierang-erang manna aklampa kemaeki, ganna’ ji antamak lalang ri tasi’ta. Anjomi riolo sanna’ kunkeroki mingka tena njari kuballi nasabak nakuai kakangku kakjalaki anjo ballinna karattasakna nampa niballi tassekre lusingi, 12 ji kulle nipake. Punna lakbusuki, ammalli ki issedek, kamma anjo.

Topic: technology
Anjo akkarena bola jai tau bura'be karenai. Jai tongi klub na ri Indonesia sikamma Persija, PSM, Persib na jai poe lainna. Punna ammali bola na gampang ji ri gappa ri warunga na lammoro tonji hargana ato ri toko a'balu alat-alat a'raga ya. Niak bola palastik 10 ribuan ji harga na punna erokki bola gatta niak ri toko a kajjala ki si'kede harga na, 50 ribuan. Ana' ku le'ba ku balliang ri warung lammoro' ji harga na, tapi bola palastik ji anjo harga na 11 ribuang, le'ba tongi ku balliang ri toko mall ka tallu bola harga na 60 ribuang. Biasa na na karenai ri lalang balla ku.

Topic: sports
Rasa-rasanna puna niaki ri mangkasara kurang paski punna tenapa ni rasai minumang kasna battu ri mangkasara iamiantu sarabba. Minumang anne tena na kallang zaman, kususna mange ri ana mudayya niaka ri mangkasara sala se’rena inakke. 
Karna anne minumanga iamiantu minumang bahang-bahangna battu ri anung alamia, assingkamma jahe, golla eja, santang, marica bubu siagang didi bayao, salaing anjo nia pole bahang-bahang maraeng assingkamma cengkeh siagang kayu tanning na tambai kasiana anne sarabbaka anjari bau’.
Punna ni inungi anne sarabbaka kasiana mange ri batangkalenna anjari tamba segar siagang akulle tompa na pa’lanya masu anginta. Minumang tradisionalnya inne akkullei ni gappa ri sikuntung sepe-sepe kota ri mangkasara, singkamma ri sungai cerakkanb siagang sultan alauddin. 

Topic: food & beverages
Punna niak tau na ngai malukka ka barang-barang na punya na tau maraenga, tena na berkah anjo tallasak na. Ka na kanre doek haram ka, tena poe na anjari baji ri kanre ri battanga. Anjari dosa tonja ki punna ri allei barang na tau maraenga. Allah SWT sanna na musuh na tau na ngai anjari palukka ka. Ka na Allah SWT kulle na polong limang na tau na ngai a anjari palukka ri wattu na tallasak inji. Anjo mi boya ki jaamng halalla ka manna mamo tena na jai ri gappa doe, yang penting na tena ri dosa a'boya doe punna anajri palukka ki. Jai tongi musuh ta punna ngai ki malukka barang na tau maraenga.

Topic: religion
Maeki pabiasa kalengta anginung teh hijau untu kabajikanna kalengta!
Teh hijau loe antioksidanna ilalang kandunganna na sabak bajiki manpaatna untu na lawang radikal bebas eroka antama ri lalang batang kaleta. Paparanna radikal bebas berlebihang akulle na panraki sel sel ri kalengta sabak na anjari kacinikang toaki siagang garring bahaya singkamma kanker
Sala sekre kandunganna iamiantu antioksidan i lalang ri teh hijau na cegah garring jantung siagang struk. Na palambak pattimboangnaa sel kanker, na cegah diabetes, appanaung berat badang, na stabilkang tekanang cerak.
Matu-matunna anne teh hijau akkullei ni gappa sicara maksimal, punna ni inung taratur tena ni allak allaki siagang tena na kalabihang. Mingka punna erokki kaceggeranna kalengta tak jagai bajiki punna angngare pole kanre-kanreang loe a nutrisina, bajiki istirahatta siagang rutingki olahraga. 

Topic: food & beverages
Alat musik tradisional na Sulawesi Selatan antu Ganrang Bulo arenna. Ganrang bulo di karenai siagang cara ri ganrang kayu se're sisi lompo na punna sisi ca'di na ri ganrang siagang limang ji. Ganrang bulo niak rua sisi na punna ri karenai na kulle assulu sa'ranna. Salah se're na sisi na lompoi se're. Ganrang Bulo anjo alat musik na tau bugis mangkasara ka sikammai gendang. Niak poe beda na ganrang bulo siagang ganrang lainna ri pulau jawayya. Ca'di ukuranna punna ganrang na jawayya lompoi sike'de. Biasana Ganrang Bulo ri siagangi seruling punna ri karenai. Ganrang Bulo ri gappai punna niak acara bunting, acara resmi pemerintahan na acara lainna.

Topic: culture & heritage
Anjo Etnis India yaa memang sikedde ji ri Indonesia, labbi minoritas ni banding kan suku Bali siagang tau Tionghoa. Mingka, ngapa anjo suku Bali siagang Tionghoa na gappa jatah hari raya antu ni liburukangi singkamma Nyepi siagang Imlek? . Anjomi, harusuk ni cinik persebaran na. Tau Bali siagang Tionghoa, ri anjo ngaseng provinsi, anjo kamae kamae pasti niak. Etnis India? Paling, niak ji ri Sumatra Utara siagang DKI Jakarta, ri daerah lainga jarangi ato bahkan tena niak. Beda siagang Suku Bali siagang tau Tionghoa antu kulle niak ngaseng tasebar ri seluruh na Nusantara.Sekre pi poeng, apakah anjo perayaan nga penting ngi? .

Topic: religion
Bo’bo’ nisa’buk tongi tontonganna linoa, nasabak anjo bo’boka memang nibacai sollanna pila’ tassungkei pikkiranga, loe niisseng apa-apayya. Sayangna kinne nasawalak ngasengi taua ammaca bo’bo’, pila’ sikekdeki taua ri toko buku, lakbi napikei akkarena HP. Padahal anne bo’boka sanna’ loena kabajikanna, salah sekrena mo saja, kullei napakballei dangngalak ulungta. Punna ammacaki kullei naparek sannang pikkirangta, kullei napalekbak masalayya 67 perseng. Bajikna memang allo-allo ammacaki bo’bok manna 30 menitji, kullei napanaung stres. Njari kibiasakan memangmi ammaca bo’bo’, punna biasa maki intu, sukkarakmi nipammari.  Pila’ loe bo’bo’ nibaca, pila’ loe papilajarrang niguppa. Kulle tonji poeng nibalukkang bo'boka punna lekbakmi nibaca, loeji biasa tau erok ammalli.

Topic: leisures
Jai pengguna Twitter na sadari ka ngaseng na tau tena kulle na akses aplikasi pihak tallu na. Ri kana battu ri TechCrunch, ri awala dallekang na punna ri pakei aplikasi pihak tallu na taccini ki sikamma bug ri antarmuka pemprograman aplikasi (API) na Twitter. Tapi na detail beru na na paciniki perusahaan na sengajai na batasi akses ri aplikasi pihak tallu na.  Pa'pare' aplikasi na anjo tettere ki na akui punna anjo masalah ya na kana anjo berusahai na hubungi perusahaan pihak tallu na. Aplikasi pihak tallu na sarringi na pake pengguna na na ulir ka Twitter nampa tena battu ri perangkat lu'mu' na milik perusahaan. 

Topic: technology
Isra nakioki bainenna mange akbalanja ri pasaraka. Niak sekre buah naboya, ka eroki napakanre ammakna, sallomi bedek cinna erok nganre lassa’. Battuna ri pasarak, lingui ka loe dudu buah-buahang nibalukang, erok ngasengi naballi padahal sikekdekji doek naerang. Mingka nakana bainenna lassaka mo rolo balli ka injo mentongji nakacinnai ammak. Mingka anne Isra teai ngisseng, pokokna harus tongi ammalli alpokat, nampa anung kakjalak. Dangngalakmi anne ulunna bainenna, natoaki koccikanna 50 sa’bu mami bonena. Sikekdek mami na beserek, bagannaja tena sallona anjo, pabaluk lassaka na engka’ papang balu’-balukanna niak tulisanna ammalli lassa’ gratis alpokat. Langsungi sannang nyawana isra siagang bainenna. Mangemi ammalli buah nampa moterek assirakak. 

Topic: food & beverages
Parangtritis iareka arengna kampong la ri Kecamatan Kretek, Bantul, Yogyakarta. Ri anne kamponga niak tamparang Samudera Hindia kurang la’bi 25 km ri selatanna Kota Yogyakarta. Parangtritis iamintu salah sekre tampak wisata loe tau mangei, nasabak pemandanganna konjo tena kulle niguppa ri tampak wisata maraenga, kamma bombang lompo, bulu’-bulu’ kassik tinggia ri ampikna tamparanga. Anne tampak wisatayya sallomi nakelola pemerintayya, bajikji towwa, battu ri pasilitasna sanggena oleh-oleh khasna Parangtritis napasadiang untuk naballi. Niak todo’ pakjeknekang nisa’buka parang wedang, loe tau paui kua anne pakjeknekanga kullei napa’ballei loe garring, contohna punna kata’-katalaki bukkulengta. Ri Parangtritismi injo sibuntuluk Nana siagang Jojo, anjariya buru’nengna kinne, anjomi na tiap taungi battu ri Parangtritis liburang.

Topic: leisures